Til hovedfags-/masterstudenter ved UiO

Osloforskning lyser ut stipend på inntil 30.000 kroner med søknadsfrist 15. september 2006. 

Osloforskning er et samarbeid mellom Oslo kommune og Universitetet i Oslo (UiO), som skal bidra til å fremme forskning og rekruttering til forskning som henter sitt tema fra Oslo. 

Universitetet i Oslo ønsker å stimulere osloforskningsmiljøet og satser på både høyeregrads studenter og etablerte forskere. Oslo kommune ønsker på sin side å nyttiggjøre seg universitetets kompetanse for å kunne drive fremtidsrettet styring. 

Studenter og ansatte ved universitetet oppfordres derfor til å fremme prosjektforslag og utforme forskningsprogrammer. 

Et virkemiddel for å stimulere osloforskning er å gi økonomisk støtte i form av mindre stipend til forskningsprosjekter, hoved- og masteroppgaver og i noen tilfelle artikler. 

Mange tema og fagområder er aktuelle, og alle spennende prosjektforslag vil bli seriøst vurdert. Eksempler på tema er: helse, miljø og levekår, boligforhold, fremmede kulturer. Fagkomiteen utpeker spesielle satsningsområder, men studenter kan også søke om stipend uavhengig av dette. Det innvilges stipend opptil 30.000 kroner. 

Vi gjør oppmerksom på at søkere må være tilknyttet Universitetet i Oslo. 

Søknadsfrister for stipend er 
31. januar i vårsemesteret og 
15. september i høstsemesteret. 

Søknadsskjema kan lastes ned fra siden: http://www.iss.uio.no/forskning/osloforsk/sokskjema.html 

I tillegg finnes en ordning med premiering av oppgaver og forskningsprosjekter etter forslag fra veiledere eller andre ansatte ved instituttene ved UiO. Årlig søknadsfrist er 1. juni. 

For utfyllende informasjon besøk gjerne våre websider: http://www.iss.uio.no/forskning/osloforsk/
